DISSERTATIO  MEDICA  INAUGURALIS 


QUAEDAM 

DE 

HEPATITIDE 


COMPLECTENS. 


\>'i  o it/  Taagaio 


j/.  /.a. i f  19 


S>  w 


'« ’  •  T  *  '1(1  • 

■'■•'■  :* '  l 

/I  .  ,  I  ■  -  ii 

j  \  4 s  v  J Wl  fi  X u  r/  /Ha  11« | a/ UMKA 


Mef  •  > 


ora  ■  ^  a:  *<♦  *  *  5  .  ■  -•■  *.  < ;i«>*  t; 

•••  ;»  -  f  t  o/  •■■!  y,  tU'..'mMU-- 


■ 


.  '  r  v  -•  '  .  ■  -  '•  '  '  -  :.'>A  " 


■ 


DISSERTATIO  MEDICA  INAUGURALIS 

QUAEDAM 

DE 

HEPATITIDE 

COMPLECTENS  ,* 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIAE  EDINBURGENAE  PRAEFECTI  i 
NECNON 

% 

AMPLISSIMI  SENATUS  ACADEMICI  CONSENSU, 

ET  NOBILISSIMA  FACULTATIS  MEDICA  DECRETO  ; 

]E>ro  (0raDu  Coctoris, 

SUMMISQUE  IN  MEDICINA  HONORIBUS  AC  PRIVILEGIIS, 
RITE  ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

JOSIAS  SMITH, 

angiug, 

l 

SOC.  REG.  MED.  EDIN.  SOC. 


Kalendis  Augusti ,  hora  locoque  solitis . 


EDINBURGI: 

EXCUDEBANT  ABEIINETHY  &  WALKER* 


1818. 


. 


... 


» 


i  ■ 


*.  .  . "  ■ 

.  •*' 


AMICIS  SUIS  SPECTATISSIMIS, 

JOHANNI  GOVETT  Jun.  Armigero 

ARTEM  SALUTIFERAM 

APUD  TIVERTON  DANMONII 

EXERCENTI, 

PRiECEPTORI  SUO  IN  RUDIMENTIS 
REI  MEDICA; 

ITEM, 

BENJAMXNI  BAKER,  Armigero, 

CHIRURGO  FERITISSIMO, 

CAMELODUNI  ESSEXAE, 

SUB  CUJUS  TUTELA 

IPSE  ATQUE  RES  SUAE  FAMILIARES 
FELICITER  FLORUERUNT  ; 

HOC  TENTAMEN, 

AMICITIAE  GRATIQUE  ANIMI  PIGNUS, 

(QUAM  EXIGUUM  !) 

D  D.  C.QUE 


JOSIAS  SMITH 


;  i  t  nji  :r/  :u,  r.m 


'!i  n  «'  ii, 


^  i  1  i  ■  -  l'; 


< 

Uh  •  '  i  !,U  iM 


./  :•  ly  ;  : • 


i;'C  ' 


' 


'  :<  . 

'  ',/■:)  W  ■'? 
.  * 


.  .  .. 

•  '  ! 


. 


i- 


DENIQUE, 


JEREMIAE  KIREY,  M.  D. 

APUD  PORTO  BELLO, 

VICINAM  EDINBURGO, 
MEDICINAM 

AEQUE  AC  SCIENTIAM 
COLENTI, 

OB  INNUMERA  IN  SE  BENEFICIA  COLLATA, 
ET  NUNQUAM  MEMORIA  NON  FERENDA  ; 

HANC  DISSERTATIONEM, 

ANIMI  GRATISSIMI  TESTIMONIUM, 

/  SUMMA  CUM  OBSERVANTIA 

SACRAM  VULT 


AUCTOR, 


;  .  ■■  'M  OTTAT8323I0 


. 

(5  :  H'  i 


,  - 


7  .  «l<  7  vmw  3'T73  1* 

' 

,  :  ■  7K.i 7  >  A 

o  '  •  '7  -i  >  ’*  A  f  ziwrt  ”  _ 

* 

id  >  I)i  '  7m|>  *  zimi* 

-  ■ 

>y  >s  ■'  -  «u:*j  . 


* 


DISSERTATIO  MEDICA  INAUGURALIS 


QUAEDAM 


DE 

HEPATITIDE 


COMPLECTENS. 


Jecur  inflammationi  vel  acutae  vel  longae  est 
obnoxium.  Illa  autem  rarior  est  nisi  in  regio¬ 
nibus  calidis. 

A  Culleno  hisce  verbis  hepatitis  definitur  : 
“  Pyrexia  ;  hypochondrii  dextri  tensio  et  do¬ 
lor,  saepe  pungens,  pleuritici  instar,  saepius  ob¬ 
tusus ;  dolor  ad  claviculam  et  summum  humeri 
dextri ;  decubitus  in  sinistrum  latus  difficilis  ; 
dyspnoea  ;  tussis  sicca  ;  vomitus  ;  singultus 

*  Culleni  Synops.  Nosolog.  G.  16. 

Sauvagesius  et  Sagarus,  inquit  Cullenus, 
inter  symptomata  hepatitidis  colorem  faciei  fla¬ 
vescentem,  urinas  icteritias,  et  serum  sangui¬ 
nis  missi  et  crustam  subflava  posuerunt ;  haec 
autem  symptomata  rarissima  esse  censuit. 


SIGNA. 

Ut  signa  hujus  morbi  in  utrisque  speciebus 
diversa  sunt,  primo  acutae,  deinde  longae  symp¬ 
tomata  nobis  est  in  animo  narrare. 

Hepatitis  acuta  pyrexia  et  febre  synocha 
plerumque  aggreditur.  Corporis  vigor  hebes¬ 
cit  \  artus  tremunt,  et  pulsus  arteriarum  fre- 
quentiores,  crebriores,  duriores  evadunt ;  hypo¬ 
chondrium  dextrum  et  epigastrium,  praeser¬ 
tim  si  manu  premantur,  dolent. 

Dolor  saepe  pungens,  nonnunquam  autem 
obtusus  est,  et  saepe  ad  summum  humeri  dex¬ 
tri,  ad  claviculam  ejusdem  lateris  et  gulam  sen- 

titur ;  et  Celso  auctore  #,  dextra  manus  ali» 
quando  eundem  participat.  In  quibusdam  ex¬ 
emplis  dolor  paulum  tantummodo  percipitur, 
vel  in  hypochondrio  aut  humero  sinistro  sedem 
habere  ;  in  aliis  dorsum  et  scapulam  occupare 
videtur.  Aeger  quoque,  nisi  in  affectum  latus, 
difficile  decumbit.  Spiritus  praeter  naturam 
crebrius  trahitur,  atque  sitis,  etsi  lingua  humi- 
da  sit,  aegrum  vexat. 

Septum  transversum  haud  raro  dolore  et  ar¬ 
dore  laborat,  et  brevi  post  morbi  aggressum  tus¬ 
si  frequente  agitatur.  Primo  tussis  fere  sicca 
est ;  quum  autem  (quod  saepe  accidit)  inflam¬ 
matio  pulmonem  invaserit,  humidior,  laeviorque 
gradatim  evadit.  Alvus  in  plerisque  hepaticis 
adstringitur,  et  dejectiones  colorem  insuetum 
monstrant.  Urina  parca,  rubra,  aut  ex  flavo  ru¬ 
bescens  excernitur. 

Ingravescente  morbo,  pulsus  frequentiores 
fiunt ;  cutis  arida  et  calida,  lingua  sicca  et  al¬ 
bida,  et  sensus  saporis  ingrati  in  ore  percipitur. 


*  Celsus,  lib.  iv.  cap.  viii 

Ventriculo  etiam  et  duodeno  hepati  consentien¬ 
tibus  cibus  male  concoquitur,  et  post  pastum 
praecipue  graviditas,  inflatio,  dolor  et  alia  pra¬ 
vae  concoctionis  signa  sequuntur. 

Symptomata  Hepatitidis  longae,  praeser¬ 
tim  initio,  satis  obscura  sunt.  Per  hebdoma¬ 
das,  vel  etiam  menses  plures,  latere  potest,  at¬ 
que  aeger  se  male  habere  vix  sentiat.  Haec 
morbi  varietas  plerumque  signis  pravae  concoc¬ 
tionis  aggreditur.  Totum  corpus  macrescit,  vi¬ 
gor  pedetentim  minuitur,  et  saepe  animus  sine 
causa  debita  maerore  valde  opprimitur.  Vul¬ 
tus  pallidum  et  quasi  plumbeum  colorem  in¬ 
duit  ;  appetitus  ciborum  ferme  deficit ;  non- 
nunquam  autem  plurimum  augetur,  et  cibaria 
avidissime  devorantur.  Tunica  oculi  albugi¬ 
nea  flavescit.  Ut  in  acuta,  dolor  hypochon¬ 
drii  et  epigastrii,  obtusior  tamen,. adest,  et  haud 
raro  ad  summum  humeri  dextri  pertendit.  Lin¬ 
gua  plerumque  albida  videtur  ;  pulsus  frequens 
et  inaequalis  Primo  morbi  stadio,  alvus  astric¬ 
ta  ;  morbo  autem  ingravescente,  tantum  soluta 

est,  ut  miser  diarrhoea  colliquilava  medicis  dic¬ 
ta  tabescat.  Aeger  interim  praeter  modum  irri¬ 
tabilis  ;  nunc  somniculosus  fit ;  nunc  e  somno 
territus  expergiscitur.  Spiratio  quoque  subinde 
interrumpitur.  Urina  parca  et  alti  coloris  excer¬ 
nitur  ;  et  secundum  Rosu  #  et  HENiucrt  peri¬ 
cula,  urea,  quod  in  urina  sanorum  abundat,  ca¬ 
ret.  Provectiore  morbo,  ipsum  jecur  extra  mar¬ 
ginem  costarum  tactu  apparet.  Jam  nunc  spi¬ 
randi  difficultas  et  tussis  magis  urgent.  In  alter- 
umque  latus  aeger  recumbere  nequit ;  pulsus 
magis  debilis,  magis  inaequalis  micat.  Denique, 
sudores  nocturnae,  necnon  alvi  dejectiones  in¬ 
sidentes,  miserum  defatigant,  et  haud  longo  e 
medio  tollunt. 


*  Vide  Thomson^  Annals  of  Philosophy,  vol.  v.  p.  424. 
t  ibid.  vol.  vi.  p.  392. 

SEDES. 

Hepatitis,  ut  videtur,  varias  partes  jecino- 
ris  in  variis  hominibus  afficiat.  Signa  itaque  ni¬ 
mirum  pro  sede  diversa  sunt.  Judice  Culleno, 
inflammatio  jecinoris  in  extremis  arteriis  hepa¬ 
ticis  sedem  habet ;  et  illi  verisimile  videtur  spe¬ 
ciem  acutam  membranam  hepatis  serosam  sem- 
per  afficere.  Ex  sententia  aliorum  rami  et  ra¬ 
musculi  venae  portarum  in  hoc  morbo  praeci¬ 
pue  afficiuntur. 

Modo  convexam,  modo  concavam  partem  he¬ 
patis  inflammatio  invadit ;  adeo  utrasque  va¬ 
rietates  signis  propriis  auctores  distinguere  vo¬ 
luerunt.  Inflammato  nempe  convexo  hepate, 
spiritus  (ut  aiunt)  difficilius  trahitur,  et  tussis 
magis  urget,  nimirum,  quod  haec  superficies  sep¬ 
to  transverso  contigua  sit,  et  ei  ligamentis  arc¬ 
te  nectitur :  concavo  autem  affecto,  ventricu¬ 
lus  nausea,  vomitu  et  ciborum  prava  concoc¬ 
tione  laborat. 

FINES. 


Hepatitis,  ut  aliae  phlegmasiae,  saepe  sponte 
vel  resolutione  desinit ;  aliquando  autem  fluxu 
critico,  sanguinis  nempe  e  naribus  aut  ex  alvo, 
sudore  multo  aut  diarrhoea,  erysipelate,  sputo  e 
pulmonibus,  vel  denique  urinae  sedimento  co¬ 
pioso  finitur.  Attamen  in  plurimis  exemplis 
hujus  morbi  finis  est  abscessus  aut  durities  hepa¬ 
tis,  et  nonnunquam,  ut  dicunt,  gangraena.  De 
finibus  novissime  memoratis,  paucis  disserere 
oportet. 

SUPPURATIO  HEPATIS. 

Hepar  minus  in  hisce  regionibus  quam  sub 
sole  tropico  ad  suppurationem  tendit.  Hanc 
adesse  notant  dolor  diminutus,  visceris  affecti 
insueta  graviditas,  et  febris  hectica. 

Quando  hepatis  superficies  visceribus  vicinis 
adhaesierit,  pus  ex  suppuratione  formatum  in 

stomachum  aut  duodenum  irrumpere,  et  per  in¬ 
testina  exire  potest ;  raro  enim,  secundum  PrM- 
berton  tuM  #,  pus  in  abdominis  cavum  irruit. 
Quum  autem  hepar  e  convexa  parte  septo  trans¬ 
verso  sejungat,  pus  in  thoracem  aut  pulmonem 
meat,  et  cito  miserum  tollit,  nisi,  quod  rarissime 
videtur,  in  cellulas  bronchiorum  insinuet,  et 
per  asperam  arteriam  expuatur  Non  nunquam 
vero  hepate  parieti  abdominis  adhaerente,  pus 
extrorsum  tendit,  et  per  vulnus  a  chirurgo  pe¬ 
rite  factum  eruit,  et  aeger  fauste  sanatur. 

INDURATI  O. 

Scirrhoma  finis  hepatitidis  frequentissimus  ob¬ 
servatur,  et  jure  suspicari  potest,  si  hepar  indu¬ 
ratum  sub  margine  costarum  tactu  sentiatur, 
multo  magis  si  partem  inferiorem  abdominis  oc¬ 
cupans,  et  viscera  vicina  detrudens  appareat. 

GANGRAENA. 

Hepar  rarissime  in  gangraenam  transire  vide- 

*  Practical  Treatise  on  the  Diseases  of  the  Abdominal 
Viscera,  p.  37. 

tur,  signa  itaque  eam  finem  notantia  describere 
supervacaneum  foret. 


INSPECTA  CADAVERA. 

In  corpore  hepatitide  extincto  jecur  praeter 
naturam  largum  et  plerumque  durum  observa¬ 
tur,  et  contra  aliquando  induratum  et  mole 
diminutum  ;  nonnunquam  etiam  pallidi  coloris. 

Interdum  septo  transverso,  interdum  conti¬ 
guo  parieti  abdominis,  modo  posteriori  parti 
ventriculi,  modo  summo  intestino  hepar  adhae¬ 
ret.  Porro  abscessus  pus  continens,  vel  hoc  in 
saccum  pleurae  aut  saccum  peritonaei,  aut  in 
intestinum  summum  effusum  observatur. 

Gangraena  hepatis  hujus  morbi  sequela  non¬ 
nunquam  visa  est ;  hoc  autem,  ut  supra  diximus, 
rarissime  occurrit. 


B 

RATIO  SIGNORUM. 

Hypochondrii  dextri  tensio .  —  Hepatis  vasis 
praeter  solitum  sanguine  impletis,  hoc  viscus 
spatium  largius  occupare  videtur,  adeoque  hy¬ 
pochondrium  in  quo  locum  habet  tensionem  in¬ 
suetam  sentit. 

Dolor  pungens  et  obtusus . — Dolor  in  hoc  mor¬ 
bo  modo  pungens  est,  modo  obtusus.  Ille  a 
membrana  hepar  vestiento  intensa  oritur  ;  hoc 
autem  inflammationi  ipsius  glandii  proprius  est, 
nimirum  quod  dolorem  glandii  intimae  partis 
esse  obtusiorem  quam  in  ejusdem  membranis 
experientia  docet. 

Dolor  ad  claviculam  et  summum  humeri  dextri , 
haud  dubio  consensui  illius  regionis  cum  hepa- 
pate,  nervorum  nempe,  praesertim  phrenici  dex¬ 
tri  medio,  tribuendus  est. 

Decubitus  in  sinistrum  latus  difficilis ,  ex  liga¬ 
mentis  hepatis  ipsis,  ut  verisimile  est,  inflamma- 

tis,  a  graviditate  visceris  aucta  intensis,  facile 
explanari  potest. 


DYSPNOEA. 

Inter  respirationem,  vel  spiritum  hauriendum, 
vel  ejus  exhalationem,  jecur  septo  transverso 
membranis  arcte  convexum,  modo  septum  com¬ 
primit,  modo  a  septo  comprimitur,  adeoque  spi¬ 
ritus,  in  acuta  hepatitide  praecipue  aegre  et 
difficile  trahitur,  quod  septum  transversum  nunc 
difficilius  nec  sine  dolore  movetur. 

Tussis . — Impedita  respiratione,  sanguinis  si¬ 
mul  per  pulmones  circuitus  impeditur,  unde  fit 
quod  musculi  respirationi  inservientes  in  motus 
crebriores  et  saepe  inaequales  impellantur,  et 
tussis,  naturae  nempe  ad  pulmones  sublevan¬ 
dos  conatus,  cietur. 

Vomitus ,  qui  hepaticos  (praesertim  longo  mor¬ 
bo  laborantes)  aliquando  vexat,  aut  ex  pondere 
hepatis  stomachum  opprimente,  aut  ex  calore 
aucto  hoc  viscus  stimulando,  aut  denique  ex  bi¬ 
le  in  ventriculum  a  duodeno  refluente,  orire  po¬ 


test. 

Singultus ,  a  motu  abnormi  septi  transversi, 
modo  supra  memorato  affecti,  evidenter  pendet. 

Pulsus  intermittens ,  signum  quod  in  hepati¬ 
tide  longa  supra  memoravimus,  hoc  modo  a 
Pembertonio  explanatur.  Sanguis  (inquit)  in 
arteria  hepatica  per  hepar  induratum  difficile  af¬ 
fluens,  in  cor  rejicitur,  ibique  motum  abnormem 
excitat 


CAUSAE. 

Plurimae  causae  hepatitidis  ab  auctoribus 
memorantur;  quarum  praecipua  est,  calor  coe¬ 
li  tropici .  In  calidis  regionibus,  praesertim  in 
Indiis,  mortales  potissimum  hepatis  inflamma¬ 
tioni  sunt  obnoxii  ;  et  jecur  aptius  est  inflamma¬ 
tioni  quam  corporis  aliae  partes.  Inde  hepatis 
inflammatio  et  ejus  morbi  sequelae  frequentio- 
res  sunt  in  calidis  plagis  Indiarum  quam  in 
coelis  frigidioribus,  namque  illuc  pauci  Euro- 


*  Vide  Pemberton,  lib.  citat,  p.  38. 

paei  immigraverunt,  aut  ibi  longo  tempore  ha¬ 
bitare  possunt,  quin  serius  ocyus  hepatis  inflam¬ 
matione  correpti  sint.  Quinetiam  canes,  ut 
aiunt,  qui  cum  suis  magistris  in  calidas  regiones 
immigraverunt,  inflammatione  hepatis  afficiun¬ 
tur.  '  s 

Calvar  ia  fracta  et  depressa  ;  mentis  agitationes  ; 
durities  hepatis ,  injuriae  jecori  illatae  ;  concre¬ 
tiones  in  hepate  aut  in  ductibus  bilis  haerentes  ; 
febres  intermittentes  et  remittentes ,  hepar  indu¬ 
rando,  haud  raro  longam  ejus  inflammationem 
movent.  Abusus  quoque  liquorum  meraciorum 
aptum  quod  inflammatione  corripiatur  hepar 
reddere  evidetur. 

Causarum  quas  supra  memoravimus  aliae  ab¬ 
ditae,  aliae  evidentes,  a  medicis  nuncupantur, 
sed  revera  inter  eas  rite  distinguere  valde  est 
difficile. 


J3IAGNOSIS, 


Nunc  paucis  dicendum  est  quibus  signis  he- 

patitis  ab  iis  morbis  qui  notis  quibusdam  eam 
simulent  dignoscatur. 

Morbi  quibus  hepatitis  plus  minus  similis  vi¬ 
detur  sunt,  pneumonia,  gastritis,  rheumatismus , 
ductuum  jellis  spasmus,  ei  dyspepsia , 

PNEUMONIA. 

Hepatis  cum  pneumonia  (praesertim  dextri 
lateris)  confundi  possit,  sed  medicus  signis  se¬ 
quentibus  hunc  ab  illo  morbo  saepe  distinguere 
potest.  In  pneumonia  enim  dolor  rarissime  in¬ 
fra  costam  sextam  ;  in  hepatitide  rarissime  supra 
eam  sentitur.  Dolor  etiam  hepaticus  parte  ma¬ 
nu  pressa  sub  margine  costarum  magis  urget,  et 
nisi  ad  claviculam  dextram  aut  humerum  migra¬ 
verit,  locum  raro  mutat,  et  minus  respiratione 
exasperatur.  Tussis,  quae  pleuriticum  vexat,  bre¬ 
vi  post  morbi  incursum  humidior  fit,  quam  quae 
hepaticum  invadit,  dum  initio  illius  crebrior  et 
vehementior  multo  est,  et  sputa  sanguine  com¬ 
mista  sunt.  Pleuriticus  porro,  haud  tantum  do¬ 
loris  quum  in  sanum  latus  decumbit,  quantum 

hepaticus  sentit.  Hi  morbi  itaque  plerumque 
facile  distingui  possunt. 

GASTRITIS. 

Gastritidis  et  inflammationis  concavi  sinistri 
jecoris  lobi  sedes  fere  similes  sunt.  Qui  sto¬ 
machi  inflammatione  laborant,  hepate  simul  non 
affecto,  cibos  pariter  ac  potus,  vixdum  devora¬ 
tos  rejiciunt,  et  summa  anxietate  simulque  dolo¬ 
re  et  ardore  vix  tolerandis  cruciantur.  Quine- 
tiain  viribus,  morbi  gravitate  deficientibus,  citis¬ 
sime  e  vita  discedunt. 

RHEUMATISMUS. 

Dolor  in  rheumaticis  alias  corporis  partes 
quam  musculos  prope  jecur  afficit,  atque  huc  et 
illuc  corpus  flectendo  plurimum  exasperatur  ;  et 
praeterea  neque  tussis,  neque  spirandi  difficul¬ 
tas,  neque  vomitus  adest.  Indicia  jam  recensi¬ 
ta  hepatitidem  plerumque  ostendunt. 

SPASMUS  FELLIS  DUCTUUM. 

Nonnunquam  ab  inflammatione  quae  in  coiv 

cavo  jecore  insidet  difficile  distingui  potest.  In 
illo  morbo,  sudores  profuse  effluunt ;  dolor  plu¬ 
rimum  mitigatur,  corpore  antrorsum  super  ge¬ 
nua  flectando  :  haud  ita  in  hoc  morbo  res  se  ha¬ 
bet. 


DYSPEPSIA. 

Tot,  tamque  varia  sunt  signa  quae  pravam 
concoctionem  notant,  ut  dyspepsia  vix,  aut  ne 
vix  quidem,  a  quibusdam  viscerum  abdomina¬ 
lium  morbis  dignosci  possit.  Signa  quoque  lon¬ 
gae  hepatitidis,  ut  supra  monstratum  est,  valde 
sunt  obscura,  atque  in  pl erisque  exemplis,  prae¬ 
sertim  ineunte  morbo,  cum  signis  dyspepsiae  fa¬ 
cile  confundantur.  Pauca  revera  sunt  sympto¬ 
mata,  quibus  isti  morbi  dignoscantur.  Si  vero 
aeger  in  sinistrum  latus  decumbere  nequeat ;  si 
dolor  dextri  lateris  compressione  augeatur  et 
noctu  ingravescat  ;  si  vultus  praeter  modum 
tristis  et  discolor  et  albuginea  oculi  subflava  sit ; 
si,  denique,  ipsum  hepar  induratum  et  extrorsum 
tendens  tactu  appareat,  tunc  demum  medicus 

aegrum  longa  hepatitide  laborare  vix  dubitare 

s 

potest. 


PROGNOSIS. 

Hic  notas  conemur  proponere  quae  spe  ani¬ 
mum  erigant,  quae  metu  deprimant. 

Si  morbus  subito  invadit,  et  aeger  nondum 
morbis  aliis  vel  diuturna  in  fervidis  regionibus 
peregrinatione  vel  nimio  labore  vel  intemperan¬ 
tia  debilitatus  fuerit,  si  crusta  sanguinis  missi  co¬ 
riacea  albida  et  firma  sit,  ac  si  moeror  aut  adver¬ 
sa  fortuna  aegri  animum  nondum  fregerit,  bo¬ 
num  est :  ita  quoque  si  dolor  et  febris  diminuti 
sint,  et  pulsus  mirius  frequens  micat,  dummodo 
aeger  remediis  debilior  non  factus  fuerit.  Con¬ 
tra  malum  est,  ubi  aeger  aut  praeterita  indul¬ 
gentia,  aut  morbo,  aut  remediis  infirmatus  est, 

%  • 

ac  si,  dolore  febreque  auctis  aut  non  levatis,  vi¬ 
res  corporis  multum  aut  subito  exhauriantur. 
Infaustum  est  si  morbus  insidiose  aggrederit,  si 

crusta  sanguinis  missi  perlucida,  striata  et  sub¬ 
viridis  appareat  #,  si  sudor  profusus,  pulsu  simul 
frequentiore,  vultum  irroret. 


CURATIO. 

Restat,  ut  nunc  paucis  dicemus  quae  acutae 
hepatis  inflammationi  conveniat  curatio  $  dein 
quae  longae. 

Acutae  hepatitidis  curatio,  sanguinis  de. 
tractione,  exulceratione,  purgatione,  et  regimi¬ 
ne  antiphlogistico  dicto  tentanda  est. 

Sanguinis  detractio . — Sanguis  e  plaga  ampla 
et  pleno  rivo  detrahendus  est ;  nam  medici  com¬ 
perti  *  sunt  sanguinem  sic  missum  plus  ad  in¬ 
flammationem  digerendam  quam  sanguinem  ea¬ 
dem  copia  e  plaga  exigua  et  minuto  rivulo  detra- 


#  Vide  Pemberton,  loc.  citat. 

f  Vide  Fordyce,  fourth  dissertation  on  Fever,  p,  50;  fiftb 
«litto  p.  15 ;  et  Pemberton,  lib.  citat,  p.  27» 

here.  Quantum  sanguinis  mittendum  sit  judi¬ 
cet  medicus  a  morbi  vi  et  ratione  et  aegri  viri¬ 
bus  consideratis.  Aliquando  sanguinem  e  bra¬ 
chio  detrahere  difficillimum  est,  deinde  e  dextro 

hypochondrio  cucurbitulis  cum  ferro  aut  hirudi- 

>*  ' 

num  ope  sanguinis  pauxillum  elicere  utile  erit. 

Exulceratio  vesicatoriis  dextri  hypochondrii 
ad  acutam  hepatis  inflammationem  discutien¬ 
dam  multum  valet.  Ei  itaque  parti  post  sangui¬ 
nis  detractionem,  et  quum  vis  inflammationis  ali¬ 
quantum  minuta  fuerit,  emplastrum epispasticum 

* 

amplum  applicandum  est. 

Furgatio  quoque  acuta  hepatitide  laboranti¬ 
bus  multum  prodest.  Medicamenta  ei  consido 
maxime  idonea  sunt  cathartica  mitiora  et  refri¬ 
gerantia,  praesertim  sales  medii.  Ut  sunt  sid- 
phas  sociae ,  sulphas  magnesiae ,  phosphcis  sodae, 
supertartris  potcissae ,  tartras  potassae ,  tartras  so¬ 
dae  et  potassae ,  &c.  Sin  autem  dicta  medica¬ 
menta  parum  ad  alvum  movendam  polleant,  iis 
supponenda  sunt  fortiora,  vel  uti  submurias  liy- 
drargyri,  pulvis  j a lapii,  et  similia.  Judice  Pem- 

bertonio,  tamen,  submurias  hydrargyri  primo 
stadio  iiepatitidis  acutae  caute  adhibendus  est. 

Nuper  post  alvi  plenam  purgationem  sales 
medios  quantitate  diminuta,  e.  gr.  drachma  sul¬ 
phuris  magnesiae  bis  saepiusve  in  die  repetita, 
multum  prodesse  compertum  est. 

Post  vim  morbi  remediis  quae  memoravimus 
mitigatam,  hydrargyrum  spe  hepar  mediocriter 
stimulandi,  indeque  duritiem  ejus  organi  (quod 
etiam  in  specie  acuta  aliquando  suspicari  licet,) 
sublevandi,  externe  admovendum  est.  Hoc 
consilio  drachma  dimidia  aut  drachma  una  un¬ 
guenti  hydrargyri  Joriioris  omni  nocte  regioni 
hepatis  infricanda  est,  et  ejus  usum  per  dies  oc¬ 
to  vel  decem,  nisi  dolor  aut  febris  acciderit,  com 
tinuare  oportet. 

Eodem  tempore  aegro  ab  omnibus  esculentis 
et  potulentis  quae  cor  et  arterias  stimulent,  prae¬ 
sertim  a  carne  et  vino,  abstinendum  est. 

L  bi  dicta  remedia  nostram  spem  fefellerunt, 
et  hepar  in  suppurationem  abierit,  atque  absces¬ 
sus  extrorsum  extuberat,  plaga  perite  facta  pus 


DE  HEPATITIDE. 


21 


emittere,  dein  idonea  curatione  sanare  ulcus  o- 
portet. 

In  longae  hepatitidis  curatione  plurima 
remedia  laudata  sunt ;  pauca  autem,  nisi  ineunte 
morbo,  multum  profuerunt.  Prae  caeteris  hy- 
drargyrum ,  cathartica  et  acidum  nitricum  cele¬ 
brantur.  De  his  igitur  paucis  disserere  voluimus. 

Hydrar gyrum,—  Remedium  hocce  modis  duo¬ 
bus  in  corpus  recipitur;  ore  nempe  et  frictione 
per  cuticulae  poros.  Grana  octo  ad  viginti  mas¬ 
sae  pilulae  hydrargyri  aut  pilula  e  granis  duo¬ 
bus  submuriatis  hydrargyri  et  grano  dimidio  opii 
omni  nocte  omnique  mane  sumenda  sunt ;  vel 
potius  unguentum  hydrargyri  fortius  modo  jam 
supra  memorata  regioni  hepatis  infricare  opor¬ 
tet.  Hydrargyri  usum  per  hebdomadas  sex  vel 
octo,  ad  salivam  nempe  leniter  movendam,  con¬ 
tinuare  necesse  est ;  dein  remedium  omittere 
et  vires  aegri  alimentis  et  remediis  idoneis  refi¬ 
cere  oportet. 

Intervallo  dierum  fere  quatuordecim  remedio 
iterum  uti,  atque  iterum  remittere,  ad  curatio¬ 
nem  usque  decet. 


OQ 

Cathartica. — In  longa  morbi  forma,  ut  in  acu¬ 
ta,  medicamenta  cathartica  multum  prodesse 
videntur;  et  initio  morbi  in  quantitate  ad  al¬ 
vum  plene  evacuandam  apta,  et  postea  in  dosi 
minore  ad  eandem  leniter  movendam.  Hoc 
consilio  sulphas  magnesiae  in  aqua  large  soluta 
summo  beneficio  usurpatus  est. 

Acidum  nitricum. — Etsi  hoc  medicamentum 
nuper  plus  aequo  collaudatum  fuit,  et  quidem  ad 
coelum  elatum,  quasi  pro  omnibus  aliis  reme¬ 
diis  supponeretur,  multum  beneficii  tamen  post 
usum  hydrargyri  afferre  potest.  Drachma  una 
aut  duae  aquae  bilibra  commista  quotidie  assu¬ 
menda  est,  et,  nisi  in  stomacho  dolorem  incitat, 
per  dies  acto  aut  sedecim  continuare  remedium 
oportet.  Si  dolor  ventriculi  advenerit,  minus 
acidi  uti  debet,  aut  cum  eo  guttae  aliquot  tine - 
turae  opii  sumendae  sunt.. 

Usus  acidi  nitro-muriatici  forma  balnei  in  cu¬ 
ratione  hepatitidis  a  Doctore  H.  Scott,  in  actis 
Societatis  Medico-Chirurgicae,  (tom  viii,)  com- 

mendatur.  Alii  vero  medici  eum  prodesse  ne¬ 
gant  *. 

Inter  remedia  longae  hepatitidis  dignum  est 
memorare  leontodon  taraxacum  olim  a  Boeiihaa- 
vio  ad  concretiones  bilis  laudatum,  nupera  Pem- 
bertonio  in  morbo  quem  tractamus,  felicissime 
praescriptum.  Hic  auctor,  ut  libra  infusi  fortis 
herbae  recentis  cum  radice,  quotidie  bibetur, 
monet. 


*  Vide  Edinburgh  Medical  and  Surgical  Journal,  vol.  xiv9 
p.  383. 

